Lei cordèlas

Lei cordèlas es una cançon, un aire e una dança (subre un pas de polka) de Provença onte lei dançaires, filhas e garçons, "teisson" (enrollan) de cordèlas autorn d'un mast.

 Paraulas 
Premier coblet :
Siam filhas de cordelier,
Fasèm de cordèlas,
E dins nòstre bèu mestier,
Servèm fòrça bèla ;
Dins nòstra botiga ven
De tota sòrta de gent,

Mai lei pus polidas
Son lei mielhs servidas.(bis)

Segond coblet :
Nòstrei reires, dins son temps,
Fasián de cordèlas,
Chasca maire se'n soven,
Filha riserèla !
Car segur an pa' oblidat
De se faire cordelar

Per de fin compaires
que se lanhan gaire (bis)

Tresen coblet :
Lei cordèlas que fasèm
Son bònas e comòdas,
E se fau, vos provarem
Que son a la mòda...
Mai jovent, aprochatz pas !
de nòstre gaubi dobtaz ?

Se podèm pas plaire
Leis anam defaire. (bis)

 Bibliografia 
Dubrana - Lafargue. Le trésor des danses provençales. Roumanille : Avinhon.

Categoria:Cançon provençala